AAPના વારાણસી બેઠકના ઉમેદવાર અરવિંદ કેજરીવાલે તેમની અને તેમનાં પત્નીની કુલ ૨.૧૪ કરોડ રૂપિયાની સંપત્તિ જાહેર કરી છે. કેજરીવાલ ગાઝિયાબાદના ઇન્દિરાપુરમમાં અને હરિયાણાના શિવાની વિસ્તારમાં એમ કુલ બે ફ્લૅટ ધરાવે છે. આ બન્નેની કિંમત અનુક્રમે પંચાવન લાખ રૂપિયા અને ૩૭ લાખ રૂપિયા છે. કેજરીવાલનાં પત્ની સુનીતા ગુડગાંવમાં ૨૨૪૪ ચોરસ ફૂટનો એક કરોડ રૂપિયાની કિંમતનો ફ્લૅટ ધરાવે છે. કેજરીવાલે ૪,૨૫,૦૮૫ રૂપિયાની અસ્થાયી મિલકત જાહેર કરી છે જ્યારે તેમનાં પત્ની પાસે ૩૦૦ ગ્રામ સોના સહિત ૧૭.૪૧ લાખ રૂપિયાની અસ્થાયી મિલકત છે.